**אדון/גב'\_\_\_\_\_\_\_\_ - התחייבות לעניין אי פעולה בניגוד עניינים והתחייבות לשמירה על סודיות כנציג/ת המתכננים והאדריכלים בוועדת ערר/מחוזית במחוז \_\_\_\_\_\_לפי סעיף 12א(3)/7(א)(13)לחוק התכנון והבניה, התשכ"ה – 1965**

לנוכח ההצעה למנותי כנציג/ת המתכננים והאדריכלים בוועדת ערר במחוז \_\_\_\_\_\_/בוועדה המחוזית \_\_\_\_ לפי סעיף 12א(3)/ לפי סעיף 7(א)(13) לחוק התכנון והבניה, התשכ"ה – 1965 (להלן – **הוועדה**), אני מצהיר/ה ונותנ/ת את התחייבותי כי במידה ואתמנה לתפקיד זה וכל עוד אכהן בו:

1. אני מתחייב/ת כי בתוקף תפקידי כנציג/ת המתכננים והאדריכלים בוועדה, אמנע מלקבל החלטות, מלהשתתף בדיונים או מלטפל בכל צורה אחרת, במישרין או בעקיפין, בנושאים העלולים להעמידני במצב של חשש לניגוד עניינים, ובפרט בנושאים הקשורים לעניינים הבאים:
	1. בענייני האישיים;
	2. בענייני קרובי משפחתי (לעניין זה - "**קרבה משפחתית**" - לרבות קרבה משפחתית חורגת או הנוצרת עקב אימוץ או אומנה; "**קרוב משפחה**" – בן או בת-זוג (לרבות ידוע בציבור), הורה, הורי הורה, בן, בת, אח, אחות, גיס, גיסה, דוד, דודה, אחיין, אחיינית, חותן, חותנת, חם, חמות, חתן, כלה, נכד, נכדה, בן דוד, בת דוד);
	3. בעניין הנוגע לנכסי המקרקעין שלי ושל בן זוגי, של הורי, של הורי הורי, ושל צאצאי ובני זוגם ושל צאצאי בן זוגי, כמפורט בנספח א' להסדר זה.
	4. בענייני אדם אחר שיש לי זיקה אישית, פוליטית, כלכלית או עסקית אליו, ככל שיתעורר ספק בדבר טיבה של זיקה כאמור, איוועץ עם היועץ המשפטי של מינהל התכנון-משרד האוצר ואפעל לפי הנחיותיו;
	5. בכל עניין בו עסקתי באופן אישי במסגרת עיסוקיי טרם מינויי ובמקביל לתקופת מינויי, מלבד מה שאושר לי במפורש על ידי היועץ המשפטי למינהל התכנון-משרד האוצר;
	6. בכל עניין בעל השפעת רוחב הנוגע, במישרין או בעקיפין, ללקוח או פרוייקט שהינו בטיפולי או בטיפול משרדי, או שהיה בטיפולי או בטיפול משרדי וטרם חלפה שנה לפחות ממועד קבלת התשלום האחרון; מצ"ב רשימת לקוחות כאמור כנספח ב' להסדר זה;
	7. ככל ובמסגרת עיסוקיי הפרטיים אני או משרדי נעסוק בתכניות הנוגעות לתמ"א 38, אמנע במסגרת כהונתי בוועדת הערר, מכל עניין הנוגע לתמ"א 38, אלא אם מצא יו"ר ועדת הערר/יועמ"ש הוועדה המחוזית כי מדובר בערר נקודתי שאינו בעל השפעה רוחבית;
	8. בעניינים הנוגעים לתאגיד שאני או קרוב משפחתי בעלי עניין בו או נושאי משרה בו (להלן – תאגיד קשור); לעניין זה, 'בעל עניין' – כהגדרתו בחוק ניירות ערך, התשכ"ח-1968, ו'נושא משרה' – כהגדרתו בחוק החברות, התשנ"ט-1999;
	9. בעניינים הנוגעים לסוכן, שותף או ספק קבוע שלי או של בן זוגי, וכן סוכן, שותף או ספק קבוע של תאגיד קשור אלי או אל בן זוגי;
2. בנושאים הנוגעים לשותף של קרוב משפחתי וכן גוף שקרוב משפחתי עובד בו – לא אטפל אלא באישור הייעוץ המשפטי של מינהל התכנון. במידה ונושא מן הנושאים המנויים יובא לטיפולי, הטיפול בעניין יעבור לממלא מקום שמינה שר האוצר ואשר לא ישתף אותי בכל דרך שהיא בטיפול בהם.
3. כמו כן, אני מתחייב/ת להימנע מלעסוק, במישרין או בעקיפין, בכל עיסוק העלול להעמידני במצב של חשש לניגוד עניינים בין תפקידי כנציג/ת המתכננים והאדריכלים בוועדה לבין אותו עיסוק. יובהר כי האמור יחול בין אם העיסוק הוא תמורת תשלום או תמורת טובת הנאה אחרת ובין אם הוא ללא תמורה כלל, לרבות חברות בהנהלת תאגיד, בין אם התאגיד הוא למטרות רווח ובין אם הוא לא למטרות רווח.
4. מבלי לגרוע מכלליות האמור לעיל, יחשבו כניגוד עניינים:
	1. עיסוק בכל נושא הנוגע, במישרין או בעקיפין, לוועדת ערר בה אכהן;
	2. עיסוק בכל דבר הקשור, במישרין או בעקיפין, לתכנון או למקרקעין, לרבות הגשת תכניות והתנגדויות וייצוג בפני מוסדות תכנון בין בנושאים תכנוניים ובין בנושאים של היטלי השבחה ופיצויים לפי סעיף 197 לחוק התכנון והבניה בשטחים הבאים:
		1. שטחים המצויים בתחום סמכותה של הוועדה שבה אכהן
		2. שטחים הגובלים בתחום השיפוט של הוועדה בה אכהן.
		3. שטחים המצויים במחוז גובל למחוז שבו אכהן, אשר למצב התכנוני בתחומי המחוז עשויה להיות השפעה מהותית עליהם.
	3. התקשרות שלי או של משרדי עם רשות מקומית הנכללת בתחום סמכותה של הועדה בה אכהן, לביצוע עבודה מכל סוג שהוא, למעט התקשרות לקבלת שירותים שהרשות המקומית מספקת לכלל תושביה.
	4. ייצוג שלי או של משרדי לאדם או לגוף בפני רשות מקומית הנכללת בתחום סמכותה של הוועדה.
	5. התקשרות שלי או של משרדי עם רשות מקומית הגובלת בתחום סמכותה של הוועדה או ייצוג בפני רשות מקומית הגובלת בתחום סמכותה של הוועדה בעניינים שקשורים לעיסוקה של הוועדה (ובכלל זה: בתחום האדריכלות, ההנדסאות, תחבורה וסביבה).
	6. עבודה או התקשרות שלי או של משרדי עבור אדם או תאגיד שפועל באופן משמעותי בתחומי התכנון או המקרקעין בתחום סמכותה של הוועדה בה אכהן, וזאת גם אם העבודה או ההתקשרות אינם בתחום התכנון או המקרקעין,.
	7. הגשת מועמדות לכהונה במועצת רשות מקומית בתחום סמכותה של הוועדה שבה אכהן או במועצת רשות מקומית הגובלת בתחום סמכותה של הוועדה או בוועדה מוועדותיה.
5. אני מתחייב למסור לייעוץ המשפטי למינהל התכנון הודעה במקרה שבו אני או בן זוגי נתחיל לנהל משא ומתן בדבר רכישת או מכירת זכויות במקרקעין בתחום המחוז, וכן במקרה שבו יהיה ידוע לי כי מי מבני משפחתי הבאים – הורי, הורי הורי, צאצאי ובני זוגם וצאצאי בן זוגי – מנהל משא ומתן בדבר רכישת או מכירת זכויות בתחום המחוז, במקרקעין שאינם מיועדים למגוריהם האישיים; באותם מקרים, עלי להיוועץ בייעוץ המשפטי לוועדה ולהימנע מהשתתפות בדיונים בהתאם להנחיות שאקבל.
6. אני מתחייב/ת לקבל עלי את מכלול המגבלות החלות על עובד ציבור בהתאם לסעיפים 2-4 לחוק שירות הציבור (הגבלות לאחר פרישה), התשכ"ט – 1969, בשינויים המחויבים, ובלבד שבמקום הוועדה למתן היתרים לפי החוק האמור, יבוא הייעוץ המשפטי של מינהל התכנון-משרד האוצר. כמו-כן, יחולו ההגבלות האמורות גם במהלך תקופת חברותי בוועדה.
7. בכל מקרה בו יחול שינוי בתוכן הצהרותיי בכתב התחייבות זה, אני מתחייב/ת לעדכן לאלתר את הייעוץ המשפטי למינהל התכנון-משרד האוצר, ולפעול בהתאם להנחיותיו; אחת לשישה חודשים, אמסור ליו"ר הוועדה עדכון לנספח ב' להסדר, וכן עדכון לנספח א', ככל שישנם שינויים.
8. בכל מקרה בו יתעורר ספק הנוגע ליישום כתב התחייבות זה, או בכל מקרה שבו יתעורר חשש לניגוד עניינים שלא הוסדר בכתב התחייבות זה, אתייעץ עם יו"ר הוועדה שבמקרה הצורך יפנה לייעוץ המשפטי למינהל התכנון- משרד האוצר, ואפעל לפי הוראותיו.
9. הובהר לי כי על הסדר זה חלות הוראות חוק חופש המידע, התשנ"ח-1998, המחייבות מתן פומבי להסדר ומסירתו לכל אדם שיבקש מידע לגביו. הובאה לידיעתי, זכותי לבקש לחסות את הפרטים שהם בגדר סוד מסחרי ועניין אישי, בהתאם להוראות סעיף 9 לחוק חופש המידע.
10. ידוע לי כי מחובתי לשמור על סודיות במילוי התפקיד וזאת בהתאם לאמור בסעיף 46 לחוק התכנון והבניה, התשכ"ה-1965.

**שם מלא : \_\_\_\_\_\_\_\_\_\_\_\_\_\_\_\_\_\_\_\_**

**חתימה : \_\_\_\_\_\_\_\_\_\_\_\_\_\_\_\_\_ תאריך : \_\_\_/\_\_\_/\_\_\_**

נספח א' – חסוי

רשימת נכסי מקרקעין בבעלותי ובבעלות בני משפחה כמפורט בסעיף 1(ג):
1.

נספח ב' – חסוי

רשימת לקוחותיי: